**3. OBRAZLOŽENJE**

**3.1. OBRAZLOŽENJE OPĆEG DIJELA**

**UVOD**

Klinički bolnički centar Sestre milosrdnice je zdravstvena ustanova u vlasništvu Republike Hrvatske koja obavlja djelatnost stacionarne zdravstvene zaštite i specijalističko-konzilijarne zdravstvene zaštite (ordinacije, dijagnostičke jedinice, dnevne bolnice i jednodnevne kirurgije, hemodijaliza), te znanstveno nastavnu djelatnost, klinička istraživanja i medicinska vještačenja. U obavljanju poslova sudjeluje još i bolnička ljekarna, odjel medicinske fizike i nemedicinske djelatnosti.

Ustanova djeluje na tri lokacije, paviljonskog je tipa, a u unutarnjem ustroju djelatnosti Kliničkog bolničkog centra sudjeluje 26 medicinskih organizacijskih jedinica, te 14 nemedicinskih organizacijskih jedinica. Rješenjem Ministarstva zdravstva Republike Hrvatske priznato je 28 referentnih centara u kojima se obavljaju najsloženiji oblici zdravstvene zaštite.

Upravo iz tog razloga, osim bolesnika iz pripadajućih gradskih četvrti, u Klinički bolnički centar dolaze i pacijenti ne samo iz drugih županija naše Republike, već i iz okolnih regija (oko 25 % pacijenata odnosi se na područja koja pripadaju drugim zdravstvenim ustanovama).

S Hrvatskim zavodom za zdravstveno osiguranje Klinički bolnički centar ima ugovoreno 1.149 postelja za liječenje bolesnika od akutnih bolesti i za produženo liječenje, 236 mjesta u dnevnim bolnicama no tijekom prve polovice 2025. godine radi sanacije zgrada oštećenih potresom 2020. godine, liječenje bolesnika odvijalo se na prosječno 995 postelja i 256 mjesta u dnevnim bolnicama. Također, Ustanova ima ugovoreno više od 550 ambulanti i dijagnostičkih jedinica, a u Ustanovi je na dan 30. lipnja 2025. godine bilo stalno zaposleno 4.095 djelatnika.

Djelovanje KBC-a je usmjereno prvenstveno na pružanje visoke razine zdravstvene zaštite bolesnicima, te poboljšanje uvjeta funkcioniranja razvojem pojedinih djelatnosti putem projekata financiranih od strane Europske unije.

Ukupno planirani prihodi u tekućem planu za 2025. godinu iznose 347.981.445 eura, dok su ukupni rashodi planirani u iznosu od 348.125.852 eura. Razlika je nivelirana prijenosom sredstava iz prethodne godine i prijenosom sredstava u slijedeću godinu koji se ne iskazuju kao prihodi i rashodi (naveli smo ih ispod tablice prihoda i tablice rashoda po izvorima financiranja), već su prikazani u Sažetku Računa financiranja i uravnotežuju financijski plan na način da je razlika između planiranih prihoda i rashoda svedena na 0 eura.

**3.1.1. OBRAZLOŽENJE OSTVARENJA PRIHODA I PRIMITAKA, RASHODA I**

**IZDATAKA**

**PRIHODI I PRIMICI**

Ukupni prihodi za 2025. godinu planirani su u iznosu od 347.981.445 eura u tekućem planu, a u polugodišnjem razdoblju realizirano je 166.010.358,45 eura ili 47,71 % na slijedećim skupinama prihoda:

- Na **skupini prihoda 63** Pomoći iz inozemstva i od subjekata unutar općeg proračuna u šestomjesečnom razdoblju ostvareno je 224.469,63 eura ili 60,99 % planiranih sredstava. Najveći dio odnosi se na primljeni predujam za projekt JANE-2 temeljem Ugovora između Europske izvršne agencije za zdravlje i digitalno gospodarstvo (HADEA) na temelju ovlasti delegiranih od Europske komisije FONDAZIONE IRCCS ISTITUTO NAZIONALE DEI TUMORI (INT) kao koordinatora projekta i Kliničkog bolničkog centra Sestre milosrdnice, na izvoru financiranja 51 Pomoći EU. Na izvoru financiranja 52 Ostale pomoći ostvarena su sredstva temeljem partnerstva s KBC Zagreb na projektu EUnetCCC.

- Planirani iznos na **skupini prihoda 64** Prihodi od imovine odnosi se na izvor financiranja 31 Vlastiti prihodi koji su u šestomjesečnom razdoblju ostvareni u iznosu 21.475,17 eura ili 68,39 %, a odnose se na prihode od naplaćenih ovrha.

- Prihodi od upravnih i administrativnih pristojbi, pristojbi po posebnim propisima i naknada **(skupina prihoda 65)** ostvareni su u iznosu 9.645.441,46 eura ili 72,47 % planiranih sredstava za cijelu 2025. godinu, a odnose se na dopunsko zdravstveno osiguranje te participacije naplaćene od pacijenata.

- Na **skupini prihoda 66** Prihodi od prodaje proizvoda i robe te pruženih usluga i prihodi od donacija te povrati po protestiranim jamstvima u polugodišnjem razdoblju ostvareno je 1.380.220,68 eura ili 77,16 % ukupno planiranih sredstava i to na izvoru financiranja 31 Vlastiti prihodi što se odnosi na prihode drugih zdravstvenih ustanova, kategoriju „plaća sam“ i prihode od najma, te na izvoru financiranja 61 Donacije što se odnosi na tekuće donacije trgovačkih društava.

- Prihodi od nadležnog proračuna te HZZO-a temeljem ugovornih obveza **(skupina prihoda 67)** ostvareni su u iznosu od 154.729.714,82 eura ili 46,57 % planiranog iznosa. Najvećim dijelom (84,32 % ostvarenih prihoda u ovoj skupini) izvršeni su na izvoru financiranja 43 Ostali prihodi za posebne namjene gdje je ostvareno 48,70 % planiranih sredstava za cijelu godinu, a odnose se na financiranje redovnih rashoda poslovanja. Značajan iznos ostvaren je i na izvoru financiranja 11 Opći prihodi i primici koji je u ovom razdoblju ostvaren s 52,21 % godišnjeg planiranog iznosa, a odnosi se na isplatusredstava i namjenske pomoći bolničkim zdravstvenim ustanovama kojima je osnivač Republika Hrvatska i kojima su osnivači županije za podmirivanje dijela dospjelih obveza prema dobavljačima lijekova, potrošnog i ugradbenog medicinskog materijala primljenu u lipnju 2025. godine, te na sredstva za sanaciju štete od potresa i izgradnju bunkera za linearni akcelerator. Također su za sanaciju štete od potresa ostvarena sredstva i na izvoru financiranja 815 Namjenski primici – NPOO, te za izgradnju bunkera za linearni akcelerator na izvoru financiranja 581 Mehanizam za oporavak i otpornost.

- Na **skupini prihoda 68** Kazne, upravne mjere i ostali prihodi planom predviđena sredstva su u šestomjesečnom razdoblju izvršena u iznosu od 8.999,52 ili 3,91 % planiranog iznosa i to na izvoru financiranja 43 Ostali prihodi za posebne namjene, a odnose se na refundacije ustanovi doktora medicine specijalista razmjerno vremenu koje nisu proveli kao djelatnici KBC Sestre milosrdnice nakon završene specijalizacije.

- U razredu 7 **na skupni prihoda 72** Prihodi od prodaje proizvedene dugotrajne imovine, planirani iznos koji se odnosi na prodaju stanova na izvoru financiranja 71 ostvaren je u šestomjesečnom razdoblju u iznosu od 37,17 eura ili 3,18 % ukupno planiranog iznosa.

**RASHODI I IZDACI**

Ukupni rashodi u tekućem planu za 2025. godinu planirani su u iznosu od 348.125.852 eura, a izvršeni su u iznosu od 164.234.739,82 eura ili 47,18 % godišnjeg plana.

U **rashodima razreda 3** Rashodi poslovanja planirano je u tekućem planu za 2025. godinu 298.866.178 eura od kojih je u polugodišnjem razdoblju izvršeno 152.373.515,47 eura ili 50,98 % godišnjeg planiranog iznosa. Najznačajniji su rashodi na skupini konta 31 Rashodi za zaposlene koji su izvršeni s 49,83 % planiranog godišnjeg iznosa, a odnose se na isplatu plaća te pripadajućih doprinosa zaposlenim djelatnicima, te rashodi na skupini konta 32 Materijalni rashodi koji su u šestomjesečnom razdoblju izvršeni s 51,73 % planiranog iznosa za godinu. U navedenoj skupini najveći iznos planiran je kroz izvor financiranja 43 Ostali prihodi za posebne namjene, a ovi su rashodi direktno usmjereni na liječenje bolesnika, te obuhvaćaju nabavu lijekova, potrošnog medicinskog materijala, krvi i krvnih derivata, kao i tekuće i investicijsko održavanje medicinske opreme, komunalne usluge i slično.

U **rashodima razreda 4** Rashodi za nabavu nefinancijske imovine planirana sredstva ostvarena su 24,08 % i to najvećim dijelom na skupini konta 45 Rashodi za dodatna ulaganja na nefinancijskoj imovini na kojima je u šestomjesečnom razdoblju ostvareno 25,81 % planiranog iznosa za cijelu 2025. godinu i to najviše kroz izvor financiranja 11 Opći prihodi i primici radi podmirivanja obveza za sanaciju štete od potresa.

**3.1.2. OBRAZLOŽENJE PRIJENOSA SREDSTAVA IZ PRETHODNE GODINE I**

**PRIJENOSA SREDSTAVA U SLIJEDEĆU GODINU**

U 2025. godinu na vlastitim prihodima (izvor financiranja 31) prenesena su neutrošena sredstva iz prethodne godine u iznosu od 38.741,44 eura, te su utrošena za nabavku mikroskopskog seta, klupa za čekaonice te građevinsko obrtničke radove za hitne sanacije unutar KBC Sestre milosrdnice. Na istom izvoru planira se prijenos sredstava u slijedeću godinu u iznosu od 95.063 eura, a koji će biti namjenski utrošen početkom godine.

Na ostalim prihodima za posebne namjene (izvor financiranja 43) preneseno je u 2025. godinu 943.309,69 eura, te je u prvih šest mjeseci 2025. godine utrošen cjelokupan iznos za plaćanje lijekova i potrošnog medicinskog materijala. U iduću godinu planira se prenijeti iznos od 867.178 eura za namjenske isplate početkom godine.

Na izvoru financiranja 52 Ostale pomoći od ukupno prenesenih 184.612,97 eura u šestomjesečnom razdoblju utrošeno je 153.586,99 eura za plaće pripravnika osnovom mjere „Državna potpora za sufinanciranje zapošljavanja za stjecanje prvog radnog iskustva/pripravništvo“, te će se preostali iznos trošiti za istu namjenu. Budući da sredstva za navedenu namjenu dobivamo krajem godine za narednu godinu, planira se prijenos u 2026. godinu u iznosu od 219.152 eura.

Od donacija (izvor financiranja 61) ostalo je neutrošeno u prethodnoj godini 357.364,98 eura, a u šestomjesečnom razdoblju ove godine je utrošeno 38.521 eura, dok je za preostali iznos u tijeku postupak nabave opreme. Za prijenos u narednu godinu planiramo iznos od 198.432 eura.

Prihodi od nefinancijske imovine (izvor financiranja 71) imaju prijenos u iznosu od 16.133,04 eura te su ostali neutrošeni tijekom promatranog razdoblja. Planirani iznos za prijenos u slijedeću godinu je 15.930 eura, a bit će utrošeni u dugotrajnu imovinu tijekom narednog razdoblja.